SA beslis op Harry, Meghan se program - hoë kommissaris | Netwerk24
Deur Arlene Prinsloo 26 Junie 2019 19:14
Meghan, hertogin van Sussex, en prins Harry tydens die Vaandeldagparade in Junie. Koningin Elizabeth se verjaarsdag word amptelik met die Vaandeldagparade gevier. Foto: Getty Images
Die Britse hoë kommissaris in Suid-Afrika, Nigel Casey, het dit Woensdag tydens ’n geselligheid in Londen bevestig waar koningin Elizabeth se verjaarsdag gevier is.
Hoewel Buckinghampaleis nog nie amptelik die besoek bevestig het nie, het Casey bygevoeg “ons sien baie uit na die besoek”.
Casey het spottenderwys gesê die paartjie se besoek sal die ekonomie 'n hupstoot gee. "Ek voorsien 'n hoed-en-rok-inkopietog wat Sona sal troef."
Casey het genoem die paartjie sal in die Britse herfs, dus vermoedelik in Oktober of November, die land besoek.
Gissinge oor die paartjie se besoek aan Afrika doen reeds geruime tyd die ronde.
Prins Harry is reeds jare lank by bewaringsprojekte in Afrika betrokke. Ook Meghan het al liefdadigheidswerk in Afrika gedoen as ambassadeur vir Unicef, die Verenigde Nasies se kinderfonds.
Indien die twee hul eersteling saambring, sal Suid-Afrika een van die eerste lande wees wat klein Archie Harrison Mountbatten-Windsor besoek.
Meer oor: Meghan Hertogin Van Sussex | Prins Harry | Britse Koninklikes
Harry, Meghan kloek om ‘oulikste’ Archie